ครม.ใหม่ ประยุทธ์ 2/2 พร้อมหน้า ถ่ายรูปทำบัตร ก่อนเข้าถวายสัตย์ ในหลวง 
ครม.ใหม่ ประยุทธ์ 2/2 พร้อมหน้า ถ่ายรูปทำบัตร ที่ทำเนียบฯ ก่อนเดินทางเข้าถวายสัตย์ปฏิญาณต่อ ในหลวง อนุชา รมต.ประจำสำนักนายกฯ ยอมรับตื่นเต้น ขณะ นฤมล รมช.แรงงาน มาถึงเป็นคนแรก วันที่ 12 ส.ค. ผู้สื่อข่าวรายงานว่า คณะรัฐมนตรีใหม่ประยุทธ์ 2/2 ได้ถ่ายรูปทำบัตร ครม. ก่อนเดินทางเข้าเฝ้าฯ ถวายสัตย์ปฏิญาณทั้งนี้ กลุ่มรัฐมนตรีใหม่ จากพรรคพลังประชารัฐ เดินทางมาถึงเป็นกลุ่มแรก โดยเวลา 07.05 น. นางนฤมล ภิญโญสินวัฒน์ รมช.แรงงาน เดินทางมาถึงเป็นคนแรก เมื่อผู้สื่อข่าวถามว่า ตื่นเต้นหรือไม่ นางนฤมล อมยิ้ม แต่ไม่ได้ตอบคำถาม ก่อนจะเข้าตึกสันติไมตรีไปทันทีจากนั้น เวลา 07.12 น.นายอนุชา นาคาศัย รมต.ประจำสำนักรัฐมนตรีประจำสำนักนายกรัฐมนตรี และนายสุชาติ ชมกลิ่น รมว.แรงงาน เดินทางมาเป็นคนที่ โดยนายอนุชา กล่าวสั้นๆ ว่าตื่นเต้น แต่พร้อมทำงานจากนั้น นายสุพัฒนพงษ์ พันธ์มีเชาว์ รองนายกรัฐมนตรี และรมว.พลังงาน นายปรีดี ดาวฉาย รมว.คลัง เดินทางมาถึง และนายเอนก เหล่าธรรมทัศน์ รมว.การอุดมศึกษาวิทยาศาสตร์วิจัยและนวัตกรรม มาถึงขณะที่เวลา 08.00 น.นายดอน ปรมัตถ์วินัย รองนายกรัฐมนตรีและรมว.ต่างประเทศ ได้มาสมทบภายหลังร่วมพิธีทำบุญตักบาตรถวายพระราชกุศล เนื่องในวันเฉลิมพระชนมพรรษา สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ที่ท้องสนามหลวงเสร็จสิ้นจากนั้น เวลา 08.30น.นายกรัฐมนตรีนำคณะรัฐมนตรี เข้าเฝ้าฯ ถวายสัตย์ปฏิญาณก่อนเข้ารับหน้าที่ ณ พระที่นั่งอัมพรสถาน พระราชวังดุสิตทั้งนี้เมื่อวานที่ผ่านมา มีการแผยแพร่กำหนดการ ว่าวันนี้ ในเวลา 09.00 น. วันที่ 12 ส.ค. 2563 ซึ่งตรงกับวันแม่แห่งชาติ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะนำ ครม.เข้าเฝ้าฯ ถวายสัตย์ปฏิญาณก่อนเข้ารับหน้าที่ ณ พระที่นั่งอัมพรสถาน พระราชวังดุสิต และหลังการเข้าเฝ้าฯ ถวายสัตย์ปฏิญาณแล้วนั้น 6 รัฐมนตรีหน้าใหม่ กับ 1 รัฐมนตรีหน้าเก่าแต่ควบตำแหน่งใหม่ จะเริ่มปฏิบัติหน้าที่และเข้าประชุม ครม.ในรุ่งขึ้น คือวันที่ 13 ส.ค. ได้ทันทีทันใด.
ครม.ใหม่ ประยุทธ์ 2/2 พร้อมหน้า ถ่ายรูปทำบัตร ที่ทำเนียบฯ ก่อนเดินทางเข้าถวายสัตย์ปฏิญาณต่อ ในหลวง อนุชา รมต.ประจำสำนักนายกฯ ยอมรับตื่นเต้น ขณะ นฤมล รมช.แรงงาน มาถึงเป็นคนแรก 
ครม.ใหม่,ถวายสัตย์ปฏิญาณ,เข้าเฝ้าถวายสัตย์ฯ,ประยุทธ์ จันทร์โอชา,ทำเนียบรัฐบาล,ถ่ายรูปทำบัตร,ปรับ​ครม,ข่าวทั่วไป